Document ID: /roh_data/filtered/fineweb-2-filterrobots_roh.jsonl.gz/36046

VisualAudio
L'idea
Sch'ins observa la surfatscha d'in disc engravà tras in microscop, pon ins vesair fitg simpel las crennas en la surfatscha dal disc. I stuess esser damai esser pussaivel da recuperar il sun a partir d'ina fotografia d'in disc!
Questa idea è naschida la stad dal 1999 en il curs d'ina discussiun en trais, tschantads commodamain a la riva dal lai da Lugano en il sulegl, tranter il tecnicist respunsabel da la FN Stefano S. Cavaglieri (fundatur e possessur dal dretg intellectual ed iniziant dal project), il directur da la firma M&C Management and Consulting SA da quella giada Pierre Hemmer (co-iniziant dal project) ed il directur da la FN Pio Pellizzari (co-iniziant dal project).
La tschertga accumpagnada d'in bun pau fortuna ans ha permiss da chattar en la scola 'inschigneria e d'architectura da Friburg in partenari ideal per analisar l'emprim la factibilitad da l'idea e suenter iniziar in project multidisciplinar che è avanzà cun grond success en il decurs dals onns passads grazia a l'entusiassem da professurs e students.
Il princip
Ins fa da mintga fatscha dal disc ina fotografia d'auta resoluziun. Il film daventa il purtader da l'infurmaziun. Cun in scanner radial vegn fatga la digitalisaziun da l'infurmaziun. Divers algoritmus elavureschan il purtret obtegnì per extrair e reconstruir il sun.
Per ulteriuras infurmaziuns, detagls tecnics ed intgins exempels sonors: englais
La Fonoteca naziunala svizra fa part da la Biblioteca naziunala svizra